་པ་ནི། དོན་དམ་དུ་དག་པའི་བོན་ཉིད་
དང་། ཀུན་རྫོབ་ཏུ་བརྟགས་པ་ལྷའི་གཟུགས་བརྙན་བསྒོམ་པའོ། །འབྲས་བུ་སྤྲོས་
མེད་པ་དང་མཐུན་ལ། ལམ་མྱུར་བུལ་འདིས་མི་ཚེ་བདུན་ནས་འབྲས་བུ་ཐོབ་
པའོ། །གཉིས་པ་རྣམ་པ་ཀུན་ལྡན་པའམ། སྤྱོད་པའི་རྒྱུད་ལ་ལྟ་བ་ནི། མ་རིག་པ་
དང་ཉོན་མོངས་པའི་རྟོག་པས་དབེན་པའི་བོན་ཉིད་སྤྲོས་བྲལ་རྟོགས་པ། དེའི་
རོལ་པ་ནམ་མཁའ་ལ་ཉི་ཟླ་གཟའ་སྐར་ཤར་བ་ལྟར་ལྷའི་སྐུ་ཕྱག་རྒྱ་བཞི་ལྡན་དུ་
ལྟ་བའོ། །འཇུག་སྒོ་ལ། དབང་ནི་སྔ་མའི་སྟེང་དུ་སིལ་སྙན་དང་མིང་གི་དབང་
བསྣན་པའོ། །དམ་ཚིག་ནི། ཐེག་རིམ་ལས། སྤྱི་དང་ཁྱད་པར་གཉིས་ཀྱི་དམ་ཚིག་
བསྲུང་ཞེས་པས། སྤྱིར་ནི་སྔགས་ཐུན་མོང་བའི་དམ་ཚིག་བཅུ་ཚོ་གསུམ་པ་དང་།
ཁྱད་པར་ལྷ་དང་སྔགས་དང་བླ་མ་དང་ཕྱག་རྒྱ་བཞི་མི་སྤང་བའོ། །ཕྱག་རྒྱ་བཞི་
ནི། སྐུ་དང་རྒྱན་དང་གདན་དང་འོད་ཟེར་དང་བཞིའོ། །རྒྱན་ནི་དར་གྱི་སྟོད་
གཡོག་སྨད་ཤམ་དར་དཔྱང་དང་རིན་པོ་ཆེའི་རྒྱན་ནོ། །སྒོམ་པ་ནི། མཚན་བཅས་
དང་མཚན་མ་དང་བྲལ་བ་གཉིས་ནི་ཡེ་གཤེན་དང་མཐུན་ནོ། །སྒྲུབ་ཐབས་ནི།
གསང་འདུས་ལས། ལྷ་བསྐྱེད་སྤྱན་དྲངས་མཆོད་བསྟོད་བཟླས།། ལྷ་དང་བདག་
ཉིད་མཛའ་གྲོགས་ཚུལ༎ དངོས་གྲུབ་བླངས་ལ་བཏུལ་སྒོམ་ཞུགས༎ ཞེས་པ་ལྟར་
རོ། །བྱ་སྤྱོད་གཉིས་ལ་བདག་བསྐྱེད་ཡོད་མེད་དང་ཡེ་ཤེས་པ་འཇུག་མི་འཇུག་པ་
གཉིས་སུ་ཡོད་པས་མ་ངེས་པའོ། །འབྲས་བུ་མི་ཚེ་ལྔ་ནས་ཐོབ་པའོ། །གཉིས་པ་
སྔགས་ནང་པ་ལ་གསུམ་ལས། དང་པོ་བསྐྱེད་པའི་རིམ་པ་དང་དངོས་བསྐྱེད་
པའམ། ཡེ་གཤེན་གྱི་རྒྱུད་ལ། མེ་ལོང་དགུ་སྐོར་ལས། ལྟ་བ་ནི། ཐབས་དང་ཤེས་
རབ། དབྱིངས་དང་ཡེ་ཤེས། དོན་དམ་དང་ཀུན་རྫོབ་བདེན་པ་གཉིས་སུ་མེད་
པའི་བདག་ཉིད་ཆེན་པོར་འདོད། ཅེས་པས་སེམས་ཉིད་རང་རིག་པ་དུས་ཐམས་
199

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཅད་དུ་རྩལ་མ་འགགས་པར་སྣང་བ་ནི་ཐབས། དེ་ཉིད་ངོས་སམ་ཕྱོགས་ཀྱིས་སྟོང་
པ་ནི་ཤེས་རབ། དེ་ལས་བོན་ཐམས་ཅད་འབྱུང་བས་ན་དབྱིངས། དེས་བོན་ཐམས་
ཅད་ཉིད་དུ་ཤེས་ཤིང་སྒྲིབ་པ་དང་བྲལ་བས་ན་ཡེ་ཤེས། དཀོར་བདུན་ལྷུན་གྱིས་
གྲུབ་པའི་དོན་དམ། ཡེ་ཤེས་ཀྱི་སྣང་བ་ལྷའི་དཀྱིལ་འཁོར་དུ་ཤར་བས་ཀུན་རྫོབ།
དེ་ལྟར་ཐ་སྙད་དུ་བཏགས་པ་ཐམས་ཅད་རང་གི་སེམས་ཉིད་ལས་མི་གཞན་པས་
བདག་ཉིད་ཆེན་པོ་ཞེས་བྱའོ། །འཇུག་སྒོ་ལ། དབང་ནི་ཕྱི་པ་གཉིས་ཀྱི་ཆུ་དབང་
སོགས་ལྔ་དང་། འདིའི་རིག་པའི་དབང་ལྔ་སོགས་སློབ་མའི་དབང་བཅུ་དང་།
དེའི་སྟེང་ནང་པའི་སློབ་དཔོན་གྱི་དབང་ལས་བུམ་དབང་རྗེས་འབྲང་དང་བཅས་
པ་བསྐུར་བ་སྟེ། གསང་འདུས་ལས། འཇུག་སྒོ་དབང་ལྔ་བུམ་པའི་དབང་།། ཞེས་
སོ། །འོ་ན་འདི་སྔགས་ནང་པ་མ་ཡིན་པར་འགྱུར་ཏེ། དབང་བཞི་ཡོངས་རྫོགས་
མ་ཐོབ་པའི་ཕྱིར་རོ། །ཞེ་ན་སྐྱོན་མེད་དེ་འདི་སྔགས་ནང་པ་ཡིན་ཀྱང་དབང་
བཞི་མ་རྫོགས་པས་སློབ་མའི་དབང་དུ་བསྡུས་པའོ། །དམ་ཚིག་ནི། གསང་སྔགས་
བསྐྱེད་རིམ་པའི་བསྲུང་བྱ་རྩ་བ་དང་ཡན་ལག་གཉིས་ཀྱིས་བསྡུས་པ་རྣམས་ཡིན་
ཏེ། མེ་ལོང་དགུ་སྐོར་ལས། དམ་ཚིག་ནི་རྩ་བ་དང་ཡན་ལག་གཉིས་ཀྱིས་བསྲུང་༎
ཞེས་གསུངས་སོ། །སྒོམ་པ་ནི། མཚན་མ་དང་བཅས་པ་དང་མཚན་མ་མེད་པའོ།
མཚན་བཅས་ནི། ཐེག་རིམ་ལས། ཏིང་འཛིན་རིམ་པ་བཞི་ལྔ་གསུམ་སྒོ་ནས།།
བདག་ཉིད་ཆེན་པོ་ལྷ་ཡི་དཀྱིལ་འཁོར་བསྒོམ།། ཞེས་པས། རྒྱས་པ་ཆོ་ག་ལྔ་པ་སྟེ་
མངོན་བྱང་ལྔ་དང་། འབྲིང་པོ་ཆོ་ག་བཞི་དང་། བསྡུས་པ་ཚོ་ག་གསུམ་གྱི་སྒོ་ནས་
ཡི་དམ་གྱི་ལྷ་རང་སེམས་ལས་མི་གཞན་པའི་སྤུན་གྱི་ཚུལ་དུ་བསྒོམས་ནས་བསྒྲུབ་
ཅིང་མཆོད་བསྟོད་དང་བཟླས་པ་ལ་སོགས་བྱས་ཏེ་མཆོག་ཐུན་མོང་གི་དངོས་
གྲུབ་ཞུས་པའི་མཐར་ཡེ་ཤེས་པ་གཤེགས་ནས། དམ་ཚིག་པ་རང་སེམས་སུ་སྡུད་
200

ནམ་མཁའ་མཛོད་ཀྱི་ཁྲིད་གདམས་སྐོར།
པའོ། །མཚན་མེད་ནི་བོན་ཐམས་ཅད་སྟོང་པ་ཉིད་དུ་ཤེས་པའི་ལྷག་མཐོང་དང་ཞི་
གནས་གཉིས་ཟུང་དུ་འཇུག་པ་བསྒོམ་ནས་མཐར་ཐུག་གི་དོན་དམ་པའི་ཤེས་རབ་
རྒྱུད་ལ་བསྐྱེད་པའོ། །འབྲས་བུ་མི་ཚེ་གསུམ་ན་མངོན་གྱུར་དུ་འགྱུར་རོ། །གཉིས་
པ་རྫོགས་པའི་རིམ་པ་ཀུན་རྫོགས་པའམ། ཡེ་གཤེན་ཆེན་པོ་ལ། ལྟ་བ་ནི། སེམས་
ཉིད་ཡེ་ནས་སྒྲིབ་པ་དང་བྲལ་ཞིང་། ཅིར་ཡང་མ་གྲུབ་པ་ལས་ཅིར་ཡང་འབྱུང་
བ་དེ་ནི་རྒྱུ་དག་པའི་དབྱིངས་ཞེས་བྱ། དེའི་ངང་ལས་ཡེ་ཤེས་རོལ་པའི་སྐྱེ་མཆེད་
རང་སྣང་དུ་ཤར་བ་ནི། འབྲས་བུ་ཡེ་ཤེས་ཀྱི་དཀྱིལ་འཁོར་ཞེས་བྱ་སྟེ། ཐེག་རིམ་
ལས། རྒྱུ་ནི་དག་པའི་དབྱིངས་ཉིད་ལས། འབྲས་བུ་ཡེ་ཤེས་དཀྱིལ་འཁོར་ཤར།།
ཞེས་གསུངས་སོ། །དེ་ཡང་རྒྱུ་ཞེས་བྱ་བ་དེ་ལ། འབྱུང་བའི་རྒྱུ་དང་བསྐྱེད་པའི་
རྐྱེན་མ་གྲུབ་པ། ཡེ་ནས་ངོ་བོ་མ་སྐྱེས་ཤིང་རང་བཞིན་མ་འགག་པ། སྤྲོས་པའི་
མཚན་མ་དང་བྲལ་བ། དེའི་ངང་ངམ་ཤུགས་ལས། ཡེ་ཤེས་རོལ་པར་ལྷའི་དཀྱིལ་
འཁོར་དུ་རང་ཤར་བ་ལ་འབྲས་བུ་ཞེས་པའི་ཐ་སྙད་བཏགས་པའོ། །དེ་ཡང་ས་
བོན་ལས་མྱུ་གུ་སྤྲོས་པའམ། འོག་མ་ལྟར་ཡིག་འབྲུ་ལས་ལྷར་བསྐྱེད་པ་ལྟ་བུ་མ་
ཡིན་ཏེ། དག་པའི་དབྱིངས་དེ་ལ་ལྷའི་དཀྱིལ་འཁོར་རང་ཆས་སུ་གནས་པ་ཉིད་
རང་བྱུང་རང་ཤར་དུ་སྣང་བའོ། །དབང་ནི་སྔར་གྱི་བུམ་དབང་སྟེང་དུ་གསང་
དབང་སོགས་གོང་མ་གསུམ་བསྣན་ཏེ། སྔགས་ཀྱི་དབང་བཞི་བསྐུར་བའོ། །དམ་
ཚིག་ནི། སྔར་བསྐྱེད་རིམ་གྱི་དམ་ཚིག་དེའི་སྟེང་དུ་རྫོགས་རིམ་རྫོགས་ཆེན་མཐར་
ཐུག་མཉམ་པ་ཉིད་ཀྱི་དམ་ཚིག་བཅས་དབོག་པའོ། །ཁྱད་པར་གྱི་དམ་ཚིག་བཞི་
ནི། དམ་ཚིག་ཡུལ་ལ་སྦྱོར་བ། སྙིང་རྗེ་འབྱུང་བ། ཐུགས་རྗེའི་ཡུལ། བོན་ཉིད་
ཐ་དད་མེད་པར་བསྲུང་པ་སྟེ། དང་པོ་ནི། ཡུལ་གྱི་དངོས་པོ་རྒྱུའི་ཐེག་པ་ལྟར་མི་
སྤང་བ་ལྷའི་དཀྱིལ་འཁོར་དུ་ལྟ་བའོ། །གཉིས་པ་ནི། སྙིང་རྗེ་ཕྱོགས་རིས་མེད་པར་
201

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ནས་རབ་ཏུ་དམྱལ་བའི་བར་གང་བསྒྲལ་པར་འོས་པ་དག་གོ
ཉིད་ཀྱི་དགོངས་པ་ཇི་བཞིན་པའི་ངོ་བོ་ཉིད་ལ་འབྱེད་པ་མེད་པར་སྦྱོར་བའོ།
པ་ནི། ཐབས་ལམ་པས་རྩ་རླུང་ཐིག་ལེའི་རྣལ་འབྱོར་གནད་དུ་བསྣུན་ཏེ་དོན་
སེམས་ཅན་ཐམས་ཅད་ལ་བསྐྱེད་པའོ། །གསུམ་པ་ནི། ས་གནས་སེམས་དཔའ་
།བཞི་པ་ནི། བོན་
།སྒོམ་
དམ་པའི་གཏུམ་མོ་མངོན་དུ་བྱེད། སེམས་གནས་པས་སེམས་ཉིད་རིག་པ་རང་
གསལ་ཉིད་མ་བཅོས་པ་གོམས་པ་ཀློང་དུ་མ་གྱུར་བར་དུ་བསྒོམ། ཟུང་འཇུག་
པས་ལྷའི་སྐུ་ཡེ་ཤེས་རོལ་པ་རང་ཤར་བ་ཉིད། འོག་མ་བ་ལྟར་རྒྱུ་ཡིག་འབྲུ་ལས་
རྐྱེན་འོད་ཟེར་སྤྲོ་བསྡུ་སོགས་བྱེད་ནས་ལྷ་བསྐྱེད་མི་དགོས་པ། ནམ་མཁའ་ལས་
ཉི་ཟླ་ཤར་བ་ལྟར་རྫོགས་ཚུལ་དུ་བསྒོམ་པའོ། །འབྲས་བུ་ནི། ལྷ་རང་སེམས་ལས་
མི་གཞན་པར་བསྒོམས་ནས་བསྒྲུབ་པས་ཚེ་གཅིག་ལ་ལམ་དུ་རིག་འཛིན་རྣམ་
བཞིའི་གོ་འཕང་བགྲོད་ནས་མཐར་ཐུག་སྐུ་བཞི་ཡེ་ཤེས་ལྷུན་གྲུབ་ཏུ་འཚང་རྒྱ་
བར་འགྱུར་རོ། །གསུམ་པ་ཡང་རྩེ་བླ་མེད་ཀྱི་ཐེག་པ་ལ། ལྟ་བ་ནི། རྫོགས་ཆེན་
རང་སྐད་དུ་ཐོག་མའི་གཞི་དང་། སྔགས་ཀྱི་རྒྱུ་རྒྱུད་དང་མདོ་ལམ་དུ་ཁམས་དེ་
བཞིན་གཤེགས་པའི་སྙིང་པོ་ཞེས་གྲགས་པ། དོན་གྱི་ངོ་བོ་རང་རིག་ཡེ་ཤེས་ཐིག་
ལེ་ཉག་གཅིག་ངོ་བོ་སྟོང་པ་བོན་སྐུ། རང་བཞིན་གསལ་བ་རྫོགས་སྐུ། ཐུགས་རྗེ་
ཀུན་ཁྱབ་རིག་པ་སྤྲུལ་སྐུ་སྟེ། སྐུ་གསུམ་ཡེ་རྫོགས་ཀྱི་རིག་པ་ཉིད་ཉམས་སུ་ལེན་
པ་སྟེ། ཡེ་ཁྲི་གཞིའི་བམ་པོ་ལས། ངོ་བོ་རང་བཞིན་ཐུགས་རྗེ་གནས།། རྒྱ་མ་ཆོད་
ཅིང་ཡུལ་མ་གྲུབ།། ཞེས་གསུངས། ཡེ་གཤེན་མན་ཆད་ཀྱི་ཐེག་པ་བརྒྱད་པོས་
སེམས་ལམ་དུ་བྱེད་པ་ཡིན་ལ། འདིར་རྫོགས་ཆེན་གྱི་སེམས་དང་རིག་པ་གཉིས་
ཤན་འབྱེད་དེ་སེམས་ལས་འདས་པའི་རིག་པ་ཟང་ཐལ་ཉིད་ལམ་དུ་བྱེད་པ་སྟེ།
སྡེ་སྣོད་མཛོད་ལས། འདི་ལྟར་རྫོགས་པ་ཆེན་པོའི་ཁྱད་བོན་ནི༎ སེམས་ལས་
202

ནམ་མཁའ་མཛོད་ཀྱི་ཁྲིད་གདམས་སྐོར།
འདས་པའི་རིག་པ་ལ་བྱེད་ཀྱི། ཞེས་སོ། །འཇུག་སྒོ་ནི། རྫོགས་ཆེན་རིག་པའི་རྩལ་
དབང་བཞི་བསྐུར་ཏེ། རིག་པའི་རྩལ་དབང་ལས། སྤྲོས་བཅས་ཉིད་དང་སྤྲོས་
མེད་དང་།། ཤིན་ཏུ་སྤྲོས་པ་མེད་པ་དང་།། དེ་བཞིན་རབ་ཏུ་སྤྲོས་པ་མེད། དབྱེ་
བ་བཞི་ཡི་ཚུལ་གྱིས་ནི།། དད་ལྡན་རང་རྒྱུད་སྨིན་པར་བྱེད།། ཅེས་སོ།། དམ་ཚིག་
ནི། མེད་པ་ཕྱལ་བ་གཅིག་བུ་ལྷུན་གྲུབ་བཞིར་བསྲུང་སྟེ། བ་ག་མངོན་རྫོགས་ཀྱི་
རྒྱུད་ལས། མེད་པ་ཕྱལ་བ་གཅིག་བུ་འདི།། དམ་ཚིག་ཀུན་གྱི་རྒྱལ་པོ་ཡིན། ཞེས་
སོ།། ཉམས་སུ་ལེན་བྱ་ལམ་གྱི་རིམ་པ་ནི། ཡེ་ཁྲིའི་བཤད་གཞིའི་འཕྱོངས་ལས།
ད་ནི་རིག་པ་རང་སྣང་གི་བློ་ཅན་རྣམས་ལ་ཉམས་སུ་ལེན་པའི་དོན་སྟོན་ཏེ། དེ་
ལ་གཉིས། ཁྲེགས་ཆོད་དང་། ཐོད་རྒལ་གཉིས་སོ། །ཞེས་གསུངས་པས། ལེ་ལོ་
ཅན་ངོ་སྤྲད་པས། གྲོལ་བ་ཀ་དག་ཁྲེགས་ཆོད་ཀྱི་ལམ་དང་། བརྩོན་འགྲུས་ཅན་
བསྒོམ་པས་གྲོལ་བ་ལྷུན་གྲུབ་ཐོད་རྒལ་གྱི་ལམ་གཉིས་སོ། །དང་པོ་ཁྲེགས་ཆོད་ལ།
རྫོགས་ཆེན་གྱི་ཉམས་སུ་ལེན་བྱ་དངོས་ནི་གོང་དུ་བཤད་པ་ལྟར་རང་གི་རིག་པ་
ཉིད་ཡིན་ལ། རིག་པའི་གནས་ལུགས་བསྒྲུབ་ཏུ་མེད་པ་ཡེ་གྲུབ་ཏུ་གཏན་ལ་དབབ་
པ། ཤར་ལུགས་དགག་ཏུ་མེད་པ་རང་བྱུང་གི་ཡེ་ཤེས་སུ་མཐོང་བརྡོལ་བ། ཡིན་
ལུགས་དམིགས་སུ་མེད་པ་བོན་ཉིད་ཀྱི་དབྱིངས་ཤར་བ། གྲོལ་ལུགས་གདོད་
ནས་རྒྱུན་ཆད་མེད་པ་དུས་གསུམ་མཉམ་པ་ཉིད་དུ་ལ་བཟླ་བ་སྟེ། བབས་ཆེན་
པོ་བཞིས་བོན་ཉིད་དེ་ཁོ་ན་ཉིད་ཀྱི་གནས་ལུགས་འཁོར་འདས་ཡོངས་གྲོལ་ཆེན་
པོར་གཏན་ལ་དབབ་པ་དང་། དེ་ཡང་ནམ་མཁའ་འཕྲུལ་མཛོད་ལས། ཤེས་བྱ་
བཅུ་དྲུག་སྐོར་གྱི་དོན།། ཞེས་པས། རིག་པའི་གནས་ལུགས། ཤར་ལུགས། ཡིན་
ལུགས། གྲོལ་ལུགས་དང་བཞི་ལས་འཕྲོས་པའི་ལྟ་སྒོམ་སྤྱོད་འབྲས་བཞིའི་གནད་
བཅུ་དྲུག་གིས་སྲིད་པའི་མཚངས་གཅར་བ་སྟེ། ཞིབ་ཏུ་དབྱིངས་རིག་མཛོད་ལེའུ་
203

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བཅུ་བཞི་པ་ལས་རྟོགས་པར་བྱའོ། །དེ་ནས་ཐོད་རྒལ་ལ་གནད་ཟབ་མོ་བཞི་བཅུ་
རྩ་གསུམ་ལེའུ་བཅོ་ལྔ་པ་ལས་བཤད་པ་ལྟར་ཉམས་སུ་ལེན་ནས་སྣང་བཞི་ཟད་
སར་སྐྱལ་བ་ཡིན་ནོ། །དེ་ལྟར་དུ་བསྒོམ་པའི་འབྲས་བུ་ཐོབ་ཚུལ་ནི་གང་ཟག་
དབང་པོ་རབ་བརྩོན་འགྲུས་མཆོག་ཏུ་གྱུར་པ་ནི། ཕུང་ཁམས་སྐྱེ་གནས་ཀྱི་ཟག་
པ་ཐམས་ཅད་ཟད་དེ། ལུས་འདི་མ་བོར་བར་འཕོ་ཆེན་གྱི་སྐུ་བཞེས་ནས། གྱེར་
ཆེན་དྲན་པ་ནམ་མཁའ་ལྟ་བུའི་མཛད་སྤྱོད་རླབས་པོ་ཆེས་འཁོར་བ་མ་སྟོང་གི་བར་
དུ་འགྲོ་དོན་མཛད་པ་ཡིན་ནོ། །དེ་ཙམ་མ་བྱུང་ནའང་ཕུང་པོ་ལྷག་མེད་དུ་འཚང་
རྒྱ་བ་དང་། བར་དོ་ཚུན་ཆད་གྲོལ་བ་མངོན་དུ་གྱུར་ནས། ཐོག་མའི་གཞི་ཐོག་ཏུ་
བརྩན་ས་ཟིན་པར་འགྱུར་རོ། །ཞེས་འདི་ཉིད་ཐེག་དགུའི་གནད་དོན་བསྡུས་པ་
ཙམ་ཡིན་གྱི། ཇི་བཞིན་པ་ནི་ཐེག་པ་རེ་རེས་ས་བཅད་བདུན་རེས་གཏན་ལ་དབབ་
དགོས་ཀྱི། དེ་དག་ལུང་རིགས་མཛོད་སོགས་ཐེག་འགྲེལ་གཞན་དུ་ཞིབ་ཏུ་རྟོགས་
པར་བྱའོ། །འདིར་ཅུང་ཟད་སྨྲས་པ།
ཀྱེ་མ་སྙིགས་མའི་འགྲོ་རྣམས་བསོད་ནམས་དམན།།
ཆེ་ཐབས་ཚུལ་འཆོས་མཁས་ལ་བཟང་པོར་བརྩི།།
དར་ཕྲུག་གོས་ཀྱིས་སྤུད་ལ་དད་པ་འགྲོ།།
དཀོར་དང་སྐུ་བསོད་རྒྱས་ལ་བརྩི་འཇོག་ཆེ།།
འཇིག་རྟེན་མཐུན་འཇུག་མཁས་ལ་ཡོན་ཏན་བརྗོད།། གོང་མའི་སྐྱེ་སྤྲུལ་ཁྲི་ལ་
ཟོལ་བརྗིད་ཆེ། བླ་གཟུགས་ཁ་ཅིག་བསྙེམ་པས་ཁེངས་གྱུར་ཏེ། རྨོངས་པའི་གྲལ་
འགོར་བོན་བཤད་མཁས་མོད་ཀྱང་། མཁས་པའི་ཞལ་སྔར་འགྲིམ་ཚེ་སྨྲ་བ་དཀོན།།
དམ་པའི་ཁས་འཆེས་དེ་ཡི་ཡོན་ཏན་ཆུང་།། ཐོས་བསམ་སྒོམ་པ་འཇིག་རྟེན་བོན་
204

ནམ་མཁའ་མཛོད་ཀྱི་ཁྲིད་གདམས་སྐོར།
ལ་མཛད།། དོན་གཉེར་བརྩོན་འགྲུས་སྒྱུ་མའི་ནོར་ལ་བྱེད།། ཕྱི་མའི་རྒྱགས་ཕྱེ་
རྣམ་གཡེང་ཇག་པས་འཕྲོག །ཚེ་གཅིག་བྱང་ཆུབ་ཡིད་སྨོན་རྐུན་པོས་ཁྱེར།། དལ་
འབྱོར་མེ་ཏོག་འདི་སྣང་སད་ལ་ཤོར།། དེང་དུས་ངང་ཚུལ་བསམ་ན་སྐྱོ་བ་འཕེལ།།
བསྟན་མཆོག་གསུང་རབ་རྡུལ་ཁྲོད་ངལ་གསོར་གྱུར།། བསྟན་འཛིན་གཤེན་རྣམས་
གྲོང་བའི་བཀོར་ལ་གཡེང་།། བསྟན་པ་རྟགས་ཙམ་འཛིན་པའི་སྙིགས་དུས་འདིར།།
བསྟན་པའི་ཉམས་ལེན་འཇའ་བཞིན་ཡལ་སྙམ་ནས༎ དེང་སང་སྐྱེ་བོ་ཤེར་བརྩོན་
ཆུང་གྱུར་ཅིང་། འདི་འདྲའི་དགོངས་དོན་ཤེས་པ་དཀོན་གྱུར་ཏེ།། འོན་ཀྱང་རྗེས་
འཇུག་འགའ་ལ་ཕན་ཕྱིར་བྲིས།། དེ་བའི་དགེ་བའི་རྒྱལ་བསྟན་རྒྱས་བྱེད་ཤོག །ཀྱེ་
ལགས༎ སྟོན་པའི་རྗེས་འཇུག་སྐྱེས་བུ་བསམ་ཡོད་རྣམས།། འདི་སྣང་མི་རྟག་
དར་ཙམ་མཁྱེན་ལགས་སམ། ཕྱི་མའི་བྱང་ཆུབ་སྒྲུབ་ལ་ནན་ཏན་མཛོད།། འཆི་
ཁར་བློ་བདེ་བྱུང་ན་གོ་ཆོད་ཡིན།། ཞེས་པ་འདི་ཡང་སྤྱང་འཕགས་ཀྱི་རུས་རིགས་སུ་སྐྱེས་པའི་
ཁྱུང་པོ་དབོན་པོ་གཡུང་དྲུང་བདུད་འདུལ་དང་ཉག་བཙུན་ཚུལ་ཁྲིམས་རྣམ་རྒྱལ་གཉིས་ཀྱིས་བསྐུལ་ནས་
ཤར་རྫའི་བྱ་བྲལ་བཀྲ་ཤིས་རྒྱལ་མཚན་གྱིས་བྲིས་པས་བོན་བསྟན་དར་ཞིང་རྒྱས་པའི་རྒྱུ་རུ་གྱུར་ཅིག །ཐོག་
མར་གུ་གེ་འདུ་བྱེད་པོ་དད་སློབ་ཚུལ་ཁྲིམས་རྣམ་རྒྱལ་བགྱིས་པ་དགེའོ། །དགེའོ། དགེའོ